## El 78,5 % dels docents de l’escola pública a la Comunitat Valenciana no secunda la vaga convocada pels sindicats

*** Per províncies, la vaga ha sigut seguida per un 20,44 % a Alacant, 22,81 % a València i un 19,74% a Castelló
* La jornada ha transcorregut amb normalitat i sense incidències**

El 78,5 % dels docents de l’escola pública de la Comunitat Valenciana no ha secundat la vaga educativa convocada per alguns sindicats.

Segons les dades facilitades pels centres educatius a la Conselleria d’Educació, Universitats i Ocupació al llarg del dia, dels 69.840 docents de la Comunitat Valenciana que estaven cridats a la vaga, se n’han sumat 14.980, la qual cosa representa un 21,45 %. Es tracta de dades corresponents a les 17.30 hores.

Per províncies, a eixa hora el seguiment de la vaga a Alacant era del 20,44 %, amb 5.579 docents d’un total de 27.290; a la de València arribava al 22,81%, la qual cosa correspon a 7.446 docents de 32.648, i a la de Castelló el seguiment se situava en el 19,74%, el que significa 1.955 docents de 9.902.

En la recopilació de dades s’ha tingut en compte tot el personal docent de la Formació d’Adults, Educació Especial, Infantil, Primària, Règim Especial i Secundària dels centres públics de la Comunitat Valenciana.

Des de la Conselleria d’Educació, Universitats i Ocupació s’han establit uns servicis mínims per a garantir l’educació de tot l’alumnat i al llarg de la jornada tot ha transcorregut amb normalitat i sense incidències.

Fecha: 23/05/2024